ՇՄԱԳՓ2 օրենքի նախագծի թերությունները բազմիցս ներկայացվել են ՀՀ բնապահպանության նախարարներին, ՀՀ Ազգային Ժողովին և www.aarhus.am կայքի փորձագետի անկյունում, բայց արդեն կայացած փաստ է՝ որքան առաջարկները պարզ, հստակ և չափելի են, հիմնավոր ու պահանջված են, այնքան ավելի համառությամբ են դրանք անտեսվում՝ հինգերորդ-անիվ պաշտոնյաներից սկսած մինչև Սահմանադրության երաշխավոր: Պետք է տեղեկացնեմ, որ մեր բաց նամակի վերաբերյալ (http://aarhus.am/?page_id=6161) ՀՀ նախագահից որևէ պատասխան չէինք սպասում: Մեր բաց նամակում հիմնավորված էր, որ օրենսդրական քաղաքականությունն ընթացել է երկրի Սամանադրության, միջազգային պարտավորությունների խախտումներով, ուստի 2014 թ. հուլիսի 23-ին ՀՀ նախագահն այն … վավերացրեց: Հետաքրքիր պատասխան ենք ստացել ՀՀ սահմանադրական դատարանից (կից ներկայացվում է): Բայց հերթական անգամ ստիպված եմ արձանագրել, որ ստացված պատասխանը մեր ներկայացրած բաց նամակի բովանդակության հետ որևէ տրամաբանական կապ չունի: